संतकबीरनगर:- संतकबीरनगर जिले के वरिष्ठ भाजपा नेता व् प्रदेश कार्य समिति सदस्य राकेश मिश्र ने योगी आदित्य नाथ के सी एम् बनाये जाने पर कार्यकर्ताओ को बधाई देते हुए कहा कि योगी जी के मुख्यमंत्री बनने के बाद पूर्वांचल के सम्पूर्ण विकास का मार्ग अब और प्रशस्त हो गया है ! भाजपा के शीर्ष नेतृत्व के इस फैसले कि प्रशंशा करते हुए राकेश मिश्र ने कहा कि गोरखपुर के सांसद रहते हुए योगी जी ने क्षेत्र में जो विकास की गंगा बहाई है उसका परिणाम आज सभी के सामने है, चाहे खाद कारखाना फिर से चालु कराने का मामला रहा हो चाहे गोरखपुर में एम्स की स्थापना ये सभी कार्य योगी जी के विकास की सोंच को दर्शाने के साथ उन्हें विकास पुरुष कहने के लिए काफी है ! भाजपा नेता राकेश मिश्र ने योगी जी को विकास का वाहक बताते हुए कहा कि विषम परिस्थितियों में भी गोरखपुर के विकास और हिन्दू हितो कि रक्षा के प्रति हरदम संकल्पित रहने वाले योगी जी के मुख्यमंत्री बनने से पूर्वांचल का सम्पूर्ण विकास तो होगा ही साथ ही साथ संतकबीरनगर जो योगी जी का ह्रदय भी है वो भी विकास की तरफ मजबूती से कदम बढायेगा !